ग्रेटर नोएडा। बादलपुर के दुराई गांव के जंगल में नाले से एक युवक का शव मिला है। पुलिस को आशंका है कि काफी दिन पहले हत्या के बाद ठिकाने लगाने के मकसद से शव फेंका गया है। वहीं, पुलिस ने शव कब्जे में लेकर पोस्टमार्टम के लिए भेज दिया है। शव की पहचान दुराई गांव के पिंटू पुत्र शिवराम के रूप में हुई है। तीन दिन पहले वह किसी काम से घर से निकला था। पिता ने बादलपुर कोतवाली में गुमशुदगी की रिपोर्ट दर्ज करवाई थी। पुलिस ने बताया कि ग्रामीणों ने शव मिलने की सूचना दी। शव गल चुका है। मामले की जांच की जा रही है। ब्यूरो